Flughaveno Lech Wałęsa en Gdansko

La Flughaveno Lech Wałęsa en Gdansko situas ĉe la Triurbo (Gdansko, Sopot, Gdynia). Ĝi portas la nomon de la pola politikisto Lech Wałęsa [Leĥ Vaŭensa]. De ĝi estas distanco de 10 km al la centro de Gdansko, 10 km de Sopot kaj 23 km de Gdynia. En la radiuso de 100 km de la flughaveno loĝas pli ol 2,5 milionoj da homoj. Ĝi estas la tria plej granda flughaveno en Pollando. La flughaveno estis malfermita en 1974. En 2012 oni finkonstruis novan flughavenan konstruaĵon, tre modernan.